สวัสดีค่ะขอสอบถามหน่อยคะ พอดีว่ามีอาการปวดหูถึงขั้นรุงแรงก็เลยไปหา บอกหูเป็นเชื้อราแล้วก็อับเสบก็ทำความสะอาดให้แล้วก็หยอดยาให้ พอกลับมาอาการก็หายปวดในหูแต่ยังมีหูอื้ออยุ่พอกินยาที่สั่งอาการก็เริ่มดีขึ้นไม่มีน้ำไหลออกหู แต่เมื่อวานได้นัดอีกรอบ บอกว่ายังอับเสบอยู่นิดหน่อยและแก้วหูทะลุก็ทำความสะอาดให้แล้วก็ให้ยามาทานเหมือนเดิม แต่พอกลับมาห้องรุ้สึกปวดหูนิดๆมีน้ำไหลออกจากหูตลอด เราต้องทำยังไงค่ะ ถึงจะไม่ให้น้ำไหลออกมา หรือปล่อยให้มันไหลออกมาแล้วมันแห้งเอง
สวัสดีค่ะ อาการปวดหูจากการมีเชื้อราในหูนั้นเป็นภาวะที่พบได้ โดยอาการอื่นๆที่อาจมีร่วมด้วยเช่่นได้ยินลดลง คันในหู หูอื้อ ได้ยินเสียงผิดปกติ เป็นต้นการรักษาภาวะเชื้อราในหู ควรได้รับการดูดเชื้อราออก ร่วมกับยาฆ่าเชื้อภายใต้การดูแลของแพทย์โดยหลังจากได้รับการทำความสะอาดในหูเบื้องต้น และได้ยาฆ่าเชื้อมาแล้วนั้น อาจจะยังมีอาการปวดหู น้ำไหลจากหูได้บ้างในช่วงที่ยังกินยาไม่ครบ ให้ใช้ผ้าสะอาดชุบเช็ดทำความสะอาดหูชั้นนอกได้ แต่สังเกตอาการต่อไปอย่างใกล้ชิด หากยังปวดหู มีน้ำไหลจากหูต่อเนื่อง และยาหมดแล้ว แต่ยังไม่หาย ควรกลับไปพบแพทย์เพื่อตรวจซ้ำอีกครั้ง หรือถ้าตอนนี้กังวล ปวดหูมาก น้ำไหลจากหูเยอะผิดปกติ อาจกลับไปพบแพทย์ก่อนได้เช่นกันค่ะ